《用载道韵晚游郎中湖》
元代·黎崱

疏苇长堤接短篱，日来湖上欠支离。鸥边人立城阴晚，柳外花明水净时。

世事纷纷惊倦眼，客怀草草说新诗。荒祠为喜文翁笑，醉酹乾姜一片碑。

作者简介：元安南国人，字景高，号东山。世居爱州。九岁试童科，为侍郎，佐净海军节度使陈键幕。从键降元。官至佥归化路宣抚司事。有《安南志略》。